6. Tsela ea Kenyane ka Tattoo ena ea Lighthouse e bapisa 'mala oa letlalo ho etsa hore motho a shebahala a le motle 10 “Jaanong Lote, yo o neng a tsamaya le Aberame, le ene o ne a na le dinku le dikgomo le megope. Ka jalo lefatshe ga le a ka la ba lekana gore ba nne botlhe ba le mmogo, ka gonne dithoto tsa bone di ne di ntsifetse mme ba sa kgone go nna botlhe ba le mmogo. Mme ga tsoga komano fa gare ga badisa ba diruiwa tsa ga Aberame le badisa ba diruiwa tsa ga Lote; ka nako eo Mokanana le Moperise ba ne ba nna mo lefatsheng leo.” (Genesise 13:5-7) Naga eo e ne e se na metsi le mafulo a a lekaneng diruiwa tsa ga Aberame le Lote. Ka gone go ne ga nna le dikgotlhang gareng ga badisa ba bone. Go ne go sa siama gore baobamedi ba Modimo wa boammaaruri ba nne le dikgotlhang tse di ntseng jalo. Fa dikgogakgogano tseo di ne di ka tswelela, go ne go ka nna ga baka go se utlwaneng go go nnelang ruri. Ka jalo Aberame o ne a tla rarabolola bothata joo jang? O ne a itseetse Lote go nna ngwana wa gagwe morago ga loso lwa ga rraagwe Lote, gongwe a mo ikgodisetsa jaaka ngwana wa gagwe tota. E re ka Aberame e ne e le ene yo mogolo, a o ne a se na tshwanelo ya go itlhopela naga e e nonneng?